Ekstra studiepoeng for nynorsk

Kunnskapsminister Kristin Halvorsen (SV) åpner for å gi ett ekstra studiepoeng for dem som velger nynorsk som hovedmål. Hun møtte stående applaus da hun luftet forslaget på landsmøtet til Noregs Mållag, fredag.

Publisert Publisert 27. april 2012

FS00020938.jpg Foto: SCANPIX

Terje Valestrand

Denne artikkelen er over åtte år gammel

Forslaget om å belønne nynorskelevene er ett av flere tiltak som nå drøftes i Kunnskapsdepartementet for å styrke nynorskens stilling. Et annet er å bedre de nynorske læremidlene på nettet.

— Der står det skralt til, sa Kristin Halvorsen som talte til nynorskfolket i Bondeungdomslagets store festsal i Oslo sentrum.

- Bedre begrunnelse

Halvorsen har i vinter hisset Mållaget på seg etter et utspill som ble oppfattet som at hun vil svekke nynorsken, ved å fjerne karakteren. I møte med Mållaget var tonen en helt annen. Det var en ydmyk statsråd som åpenbart fridde til nynorskfolket, uten en eneste brodd.

— Her må meir kjærleik frem, sa hun.

— Men vi må ha et klarerer formål med hvorfor elevene skal lære nynorsk. Det nytter ikke å skremme unge mennesker med at de ikke får jobb som kommunale byråkrater, med bare en treer i nynorsk.

Ett års frist

Det blir ikke fattet noen beslutning om nynorskens skjebne i norsk skole før om ett år. Da vil Kristin Halvorsen legger frem sine planer for å styrke faget, som hun sa, er en del av vår kulturelle identitet.

— Nynorsk er også en meget viktig del av vår historie, fra frigjøringen fra dansketiden, sa Halvorsen

Hun inviterte Mållaget til å være med å komme med forslag til hvordan faget kan styrkes i skolen, uten å legge ansvaret på den enkelte lærer, som har et

Selv har hun altså tenkt å gi ett ekstra studiepoeng til nynorskbrukeren, for å dra flere over fra bokmål.

Mållagets leder, Håvard B. Øvregård, var ute av seg av begeistring da han takket statsråden for samværet og det han oppfattet som svært positive nyheter for nynorsken. Hele landsmøtet reiste seg og klappet taktfast da hun marsjerte ut., med et bredt smil om munnen.

Hva mener du? Fyr løs i kommentarfeltet under!

Publisert Publisert: 27. april 2012 16:49 Oppdatert: 27. april 2012 17:00